TACC บวกเกือบ 6% โบรกฯ มองกำไรปี 60 โตแกร่ง
TACC บวกเกือบ 6% ล่าสุด ณ เวลา 15.25 น. ราคาอยู่ที่ 9.00 บาท บวก 0.50 บาท หรือ 5.88% สูงสุดที่ 9.10 บาท ต่ำสุดที่ 8.40 บาท มูลค่าซื้อขายที่ 150.59 ล้านบาท โบรกฯ แนะ “ซื้อ” ชูเป้า 9.50 บ. มองกำไรปี 60 โตกว่าปีนี้ -สินค้าใหม่ Sanrio และโดนัท หากขายไม่หมด Sanrio HK จะรับซื้อคืน-เล็งออกเครื่องดื่มใหม่ที่กัมพูชาใน Q4/59
26 ส.ค. 2559

ผู้สื่อข่าวรายงานว่า ราคาหุ้นบริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 15.25 น. ราคาอยู่ที่ 9.00 บาท บวก 0.50 บาท หรือ 5.88% สูงสุดที่ 9.10 บาท ต่ำสุดที่ 8.40 บาท มูลค่าซื้อขายที่ 150.59 ล้านบาท ขณะที่ดัชนีตลาดหุ้นไทยโดยรวมบวก 0.68%
 
 
ด้าน บล.ฟินันเซีย ไซรัส ระบุในบทวิเคราะห์ฯว่าTACC ยังมองบวกต่อการเติบโตในช่วงต่อจากนี้ ที่จะมีสินค้าใหม่ Sanrio และโดนัทที่จะวางขาย ก.ย. ซึ่งเป็นการขายขาดให้ 7-11 (ยกเว้นสินค้า Cosmetic ที่เป็นขายฝาก) ถ้าขายไม่หมด Sanrio HK จะรับซื้อคืนเพื่อไปกระจายในตลาดต่างประเทศต่อไป ความเสี่ยงของ TACC จึงจำกัด และใน ไตรมาส 4/59 มีแผนออกเครื่องดื่มตัวใหม่ในกัมพูชา และปีหน้ามีสินค้าใหม่ที่ร่วมพัฒนากับ 7-11 อีกหลายรายการ เรายังคงแนะนำซื้อ ราคาพื้นฐาน 9.50 บาท
ขณะที่ บล.บัวหลวง ระบุในบทวิเคราะห์ฯว่า คาดกำไรปี 2560 มีแนวโน้มจะโตมากกว่าปีนี้ที่ 100 ล้านบาท (ครึ่งปีแรกปี 59 กำไร 50 ล้านบาท จากปี 2558 ทั้งปี 68 ล้านบาท) PE มีโอกาสจะ Re rate ขึ้นตามกลุ่ม ที่ขยายตลาดไป CMLV เหมือน CBG BJC และเทียบกับ CPALL ที่เคยเทรดขึ้นไปบน PE 40-50 เท่า ตอนที่เริ่มโตในระยะต้นๆ
ปัจจัยหนุน กำไรจะมาจาก (1) TACC เพิ่งจะเริ่มติดตั้งเครื่องจำหน่าย กาแฟร้อน ชา แทนการแกะซอง 3 in1 ชง ใน 7/11 ไปได้แค่ 200 เครื่อง ตั้งเป้าปีนี้ 500 (แค่นี้กำไรก็เพิ่มเท่าตัวแล้ว) มองติดตั้งไปได้อีกมากตามสาขา 7/11 ที่มีเกือบ 10,000 สาขา (2) จะเริ่มขายโดนัทญี่ปุ่น และ มีเครื่องสำอางจำหน่ายโดยใช้แพคเกจจิ้ง Hello Kitty ลิขสิทธิ จาก Sanrio ใน 7/11 ปลายเดือน กย. นี้ (3) น้ำทุเรียน น้ำมะม่วง จะประกาศเซ็นกับ Distributor ขายออนไลน์ที่จีน ในเดือน กย. นี้ (4) น้ำดื่มผลไม้ผสมชาเขียว ยี่ห้อ SENYA ครองส่วนแบ่งตลาดอันดับ 1 ใน กัมพูชามาตลาดตั้งแต่เข้าไปทำตลาด ขณะที่ ICHI OISHI เพียวริคุ ไม่สามารถตีตลาดนี้ได้ เพราะ Brand recognized ของ TACC เหนือกว่าคู่แข่งและตอบโจทย์ตรงกับพฤติกรรมผู้บริโภคกัมพูชา (5) จะมีผลิตภัณฑ์ อาหาร เครื่องดื่ม เตรียมออกสู่ตลาดในประเทศ และ CLMV อีกในแผนงาน